- Бындағы ата-бабаларыбыҙ бөтәһе лә Наҡшибәндиә тәриҡәтендә ине. Бында башҡа тәриҡәт тә юҡ ине. Ул — шәриғәттең иң ныҡлы терәге. Әһл-и сөннәт һәм йәмәғәт — Пәйғәмбәр Әфәндебеҙ (с.ғ.с.) әйткән төркөм. Ахыр заманда 73 фирҡә, өммәт буласаҡ. Шуның 72-һе йәһәннәмгә инер, тигән Пәйғәмбәр Әфәндебеҙ (с.ғ.с.). Берәүһе йәннәткә инер. Сәхәбәләр: «Беҙ ҡайҙан белербеҙ һуң?», тип һораған. «Улар күпселекте тәшкил итер», тигән. Аллаға шөкөр, улар күптәр.